open-index/open-wikipedia-markdown huggingface dataset:
படி முடிச்சு

**படி முடிச்சு** அல்லது **படி முடிச்சு** (reef knot) என்பது ஒரே தடிப்புள்ள இரண்டு கயிறுகளைப் பிணைக்க பரவலாகப் பயன்படுத்தும் ஓர் எளிய முடிச்சு. ஆனால் கவனமாக இடவேண்டிய முடிச்சு.

படி முடிச்சு போட இடப்புறம் உள்ள கயிற்றில் ஒரு நுனி முடிச்சும், வலப்புறம் உள்ள கயிற்றில் ஒரு நுனி முடிச்சும் இடவேண்டும். இடப்புறம் உள்ள கயிற்றின் நுனியும் (செயல் முனையும்), நிலை முனையும் ஆகிய *இரண்டும்* கண்ணியின் ஒரே பக்கத்தில் இருந்து வெளிப்பட வேண்டும். வலப்புறம் உள்ள கயிற்றின் நுனியும் (செயல் முனையும்), நிலை முனையும் ஆகிய *இரண்டும்* கண்ணியின் ஒரே பக்கத்தில் இருந்து வெளிப்பட வேண்டும் ஆனால் அது இடப்புற கயிற்றுக்கு எதிர்த் திசையில் (மேல்-கீழ்) இருக்க வேண்டும். படத்தில் சிவப்பு முனைகள் நீலக் கண்ணிக்கு மேல் புறமாகவும், நீல கயிற்றின் முனைகள் சிவப்புக் கண்ணிக்குக் கீழ்ப்புறமாகவும் இருப்பதைப் பார்க்கலாம். இம் முடிச்சில் இரண்டு நுனிகளும் (செயல் முனைகளும்) ஒரே பக்கமாக இல்லாவில் இது திருடன் முடிச்சு என்னும் வேறொரு முடிச்சாகிவிடும்.

## பயன்பாடுகள்
படிமுடிச்சு ஒரே தடிமன் உள்ள இரண்டு கயிறுகளை இணைக்கப் பயன்படும் ஒரு முடிச்சு. இம்முடிச்சை சரியாக இட்டால், முடிச்சு பெரும்பாலும் நகராது. இம் முடிச்சை துணி போன்றவற்றில் இடும்பொழுது தட்டையாக படிந்து இருக்கும். இம் முடிச்சை காயம் பட்ட புண்களுக்கு இடும் கட்டுகளுக்கு மிக நெடுங்காலமாகப் பயன்பட்டு வந்திருகின்றது. காலணிகளின் பூட்டுக்கயிறுகளைப் பிணைக்கவும், அழகுபடுத்து முகமாகவும் இடும் முடிச்சுகளிலும் இது பயன்படுகின்றது.

ஆங்கிலப் பெயர் ரீஃவ் (Reef) என்பது பாய்மரப் படகுகளில் பாயை திருப்பி காற்றுத் தடுப்பைக் குறைக்கும் செயலுக்குக் ரீஃவ் என்று பெயர். அச் செயலுக்கு இம் முடிச்சுப் பயன்படுவதால் ரீஃவ் முடிச்சு என்று பெயர் பெற்றது.

### முறையற்ற பயன்பாடு

இம்முடிச்சு பரவலாக அறியப்ப்ட்டாலும், பார்ப்பதற்கும் கட்டுவதற்கு எளிதாக இருந்தாலும், வலுவான பாதுகாப்பான முடிச்சு அல்ல. உலகெங்கும் உள்ல சாரணர்களுக்கும் பரவலாக கற்பிக்கப்படுகின்றது. அனைத்துலக உறுப்பினர் பட்டையத்திலும் காணப்படுகின்றது. ஆனால் இரண்டு கயிறுகளை இணைக்க இம் முடிச்சைப் பயன்படுத்தக் கூடாது என்று அனைத்துலக முடிச்சுகள் குழுமம் பரிந்துரைக்கின்றது. இதற்கு மாறாக இரண்டு கயிறுகளை இணைக்க இரட்டை மீனவர் முடிச்சைப் பயன்படுத்த வேண்டும். இந்த படி முடிச்சை தவறாகப் பயன்படுத்தியதால் ஏற்பட்ட உயிரிழப்புகளின் காயங்களின் எண்ணிக்கை மற்ற எல்லா முடிச்சுகளாலும் ஏற்பட்டதை விடக் கூடுதலானது என்று சில முடிச்சுகள் பற்றிய வழிகாட்டு நூல்கள் கூறுகின்றன  மேலும் இந்த முடிச்சை பாதுகாப்பு இல்லாத பாட்டி முடிச்சு என்னும் முடிச்சோடும் குழப்பிக்கொள்ளவும் வாய்ப்பு அதிகம்.

## தொடர்பான முடிச்சுகள்

Image:Square_knot.svg|**Reef (square) knot**
Image:Thief_knot.svg|Thief knot
Image:Granny_knot.svg|Granny knot
Image:Grief_knot.svg|Grief knot


## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## மேற்கோள்கள்

*

## புற சான்றுகோள்கள்
* Grog's Animated Knots: How to tie the reef knot
* Ian's Shoelace Site: Reef Knot as applied to short shoelaces
* Notable Knot Index
* IGKT Sea Cadet Knots 
* The Reef Knot Family
* Ashley's Book of Knots 

பகுப்பு:முடிச்சுகள்
பகுப்பு:சாரணியக் கைவினை
இந்திய வங்கிகள் குறைதீர்ப்பாணையம்

**இந்திய வங்கிகள் குறைதீர்ப்பாணையம்** (ஆங்கிலம்*பேங்கிங் ஒம்பட்ஸ்மேன்*) இந்திய வங்கிகள் குறைதீர்ப்பாளர் திட்டம், 2006 இன் படி அமைக்கப்பட்ட ஆணையம் இந்திய வங்கிகள் குறைதீர்ப்பாளர் ஆணையமாகும். வங்கிகளின் சேவை குறித்த குறைபாடுகளையும் வாடிக்கையாளர்களுக்கு வங்கிகளினால் ஏற்படும் குறைபாடுகள் மற்றும் சச்சரவுகளை தீர்க்கும் பொருட்டு இவ்வாணையம் இந்திய ரிசர்வ் வங்கியால் ஆரம்பிக்கப்பட்டு செயல் பட்டு வருகின்றது.

## கட்டமைவு

அனைத்து வங்கி வாடிக்கையாளரின் புகார்களுக்கும் விரைவான தீர்வுகாணும் ஒரு முறைமையாக, ரிசர்வ் வங்கி வங்கிகள் குறைதீர்ப்புத்திட்டத்தை வடிவமைத்துத் தந்துள்ளது.  அந்த திட்டத்தில் குறிப்பிடப்பட்டுள்ள பல வகையான வங்கிச்சேவை குறித்த வாடிக்கையாளர் புகார்களைத்தீர்த்திட நிறுவன மற்றும் சட்டரீதியான அமைப்பினை இது அமைத்துத் தந்துள்ளது. வங்கிகள் விதி கூட்டம் 1949, சட்டப்பிரிவு 35-A  கீழ் வெளியிடப்பட்ட கட்டளையின் வாயிலாக இத்திட்டம் அமலுக்கு வந்துள்ளது.  அதனின் மேம்பட்ட செயல்திறனுக்கான, ரிசர்வ் வங்கி பணமுதலீடு செய்யும்.  மேலும் தன்னிடம் பணி புரியும் உயர் அதிகாரிகளை நியமிக்கும்.

## தீர்ப்பாணையம் கவனத்தில் எடுத்துகொள்ளும் புகார்கள்

****குறிப்பு**-; இந்தியாவில் கணக்கு வைத்துள்ள குடியிருப்பாளரல்லாத இந்தியரின் கணக்கு குறித்து வெளிநாட்டிலிருந்து வரும் பணம், சேமிப்புக்கணக்கு, மற்றும் வங்கி சார்ந்த விடயங்கள் குறித்த புகார்களையும் கவனிக்கும்.

### புகார் அளிக்க காலவரை

 

குறிப்பிட்ட வங்கி, புகார்தாரரின் முறையீட்டைப்பெற்றுக் கொண்ட **ஒரு மாதத்திற்குள்** பதில் தராவிட்டாலோ, புகாரை மறுத்தாலோ, திருப்திகரமாக பதிலளிக்காவிட்டாலோ, குறைதீர்ப்பானையத்திடம் தமது புகாரை வாடிக்கையாளர் சமர்ப்பிக்கலாம்.

குறைதீர்ப்பாயத்திடம் புகார் அளிப்பதற்கு முன்பாக, புகாரில் குறிப்பிடப்படும் வங்கியிடமிருந்தே நேரடியாக எழுத்துவடிவிலான வேண்டுகோள் மூலம் முயற்சித்து ஒரு திருப்திகரமான்  தீர்வினைப் பெற முதலில் முயல்வது அவசியம் – ஆயினும் புகாருக்குரிய நிகழ்விற்கு **ஒரு வருடத்திற்குள்ளாக** அந்தப்புகார் அளிக்கப்பட வேண்டும்.

### புகார் மனுவில் தெரிவிக்கவேண்டியவை
புகார் வெள்ளைத்தாளில் எழுத்துமூலமோ அல்லது மின்னஞ்சலிலோ, இணையத்திலோ அனுப்பலம் அல்லது பதிவு செய்யலாம். அல்லது அதிகாரம் பெற்ற வேறோரு நபரின் மூலம் அவர் வழக்குரைஞராக இருக்கவேண்டும் என்பதில்லை அல்லது அஞ்சலிலோ அளிக்கலாம். ஆங்கிலத்திலோ 8வது அட்டவணையில் குறிப்பிட்டுள்ளபடி அந்தந்த மாநில மொழிகளில் புகார் அளிக்கலாம். புகாரில் குறிப்பிட வேண்டுவன-; 

## வெளிப்புற இணைப்புகள்
*http://www.rbi.org.in/commonman/Tamil/scripts/againstbankfaqs.aspx#a1

## மேற்கோள்கள்

பகுப்பு:இந்திய வங்கிகள்
வரையெல்லை (நிரலாக்கம்)

**வரையெல்லை** என்பது மாறிகளும் கோவைகளும் வரையறை செய்யப்பட்ட ஒரு வெளி. ஒரு குறிப்பிட்ட வரையெல்லைக்குள் ஒரு மாறி வரையறை செய்யப்பட்டால், அந்த வரையெல்லைக்குள் மாத்திரமே அதைப் பயன்படுத்த முடியும். வேறு ஒரு வெளியில் இருந்து பயன்படுத்துவது என்றால் அந்த வரையெல்லையை சிறப்பாக குறிப்பிட்டு அழைக்க வேண்டும். வெவ்வேறு நிரல் மொழிகளில் வரையெல்லைகள் வெவ்வேறு மாதிரி நிறைவேற்றப்படும். 

## உள்ளூர் வரையெல்லை

## உலகளாவைய வரையெல்லை

## இயல்நிலை வரையெல்லை

## இயங்குநிலை வரையெல்லை

பகுப்பு:நிரலாக்கம்
நுனி முடிச்சு

**நுனி முடிச்சு** என்பது மிக அடிப்படையான எளிய ஒரு முடிச்சு. ஒரு கண்ணி (வளையம்) போல் செய்து உள்ளே நுழைத்து வெளியே இழுத்தால் இம்முடிச்சு உருவாகும். இம் முடிச்சு எளிய சுருக்கு முடிச்சு, தூண்டிலர் தடம், விரல்சுழற்றுத் தடம், மீனவர் முடிச்சு, நாடா முடிச்சு போன்ற பல முடிச்சுகளுக்கு அடிப்படையானது. இம்முடிச்சு பாதுகாப்பானது ஆனால் சிக்கும். அவிழ்க்காமல் நிலையாக இருக்கும் முடிப்பானால் இது நல்ல முடிச்சு. ஒரு கயிற்றின் நுனி நழுவிவிடாமல் இருக்க இம் முடிச்சு நுனியில் பரவலாக இடப்படும்.

## முடிச்சிடுதல்
இம்முடிச்சைப் பலவாறு இடலாம்.

* கட்டைவிரலைச் சுற்றி கயிற்றை வளைத்து நுனியை (செயல்முனையை) கட்டைவிரலால் கண்ணிக்குள் (வளையத்துக்குள்) தள்ளி வெளியே இழுக்க வேண்டும். இதனால் இம் முடிச்சுக்கு கட்டைவிரல் முடிச்சு (Thumb knot) என்றும் பெயர்.
* ஒரு கயிற்றை வளைத்து வைத்துக் கொண்டு கையில் பிடித்து மணிக்கட்டில் மேலே சுழற்றி கையை வளையத்துக்குள் நுழைத்து நுனியை (செயல்முனையை) விரலில் பிடித்து வளையம் வழி இழுக்கவும்.

## முடிச்சியல்
கணித முடிச்சியலில் இதற்கு இணையான வடிவம் மூவிலை (கணித) முடிச்சு.

## இவற்றையும் பார்க்கவும்
* முடிச்சு
* முடிச்சுக்களின் பட்டியல்

பகுப்பு:முடிச்சுகள்
இடைப்பகுதி வளைய முடி

**இடைப்பகுதி வளைய முடி** என்பது கயிறு ஒன்றின் இடைப்பகுதியில் இரண்டு நிலையான அளவு கொண்ட தடங்களை உருவாக்குவதற்கான முடிச்சு ஆகும். தடங்கள் வழுக்காமல் இருப்பதும், சுமையேற்றிய பின்பும் அவிழ்ப்பதற்கு இலகுவாக இருப்பதும் இம் முடிச்சின் நன்மைகள் ஆகும்.

## முடியும் நுட்பம்
கயிற்றின் இடைப்பகுதியில் வழமையான முறையில் வளைய முடி முடிச்சு இடப்படும் (இடது பக்கப் படம்). ஆனாலும், மடிப்புப்பகுதியை நிலை முனையைச் சுற்றி எடுத்து மீண்டும் அதற்கு அருகிலேயே செருகி முடிக்கப்படுவது இல்லை. அதற்குப் பதிலாக, மடிப்புப் பகுதியை விரித்து முழு முடிச்சுமே அதனூடாகச் செலுத்தப்படும் (வலது பக்கப் படம்). முடிச்சை இறுக்கும்போது மடிப்புப்பகுதி இரண்டு நிலை முனைகளையும் சுற்றி அமையும் (மேலுள்ள படம்).


படிமம்:Doppelter Palstek-1.jpg|1
படிமம்:Doppelter Palstek-2.jpg|2
படிமம்:Doppelter Palstek-3.jpg|3
படிமம்:Doppelter Palstek.jpg|4
படிமம்:BowlineBightStep1.jpg|1
படிமம்:BowlineBightStep2.jpg|2
படிமம்:BowlineBight.jpg|3


## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## குறிப்புகள்


## வெளியிணைப்புகள்
*அசைவூட்டிய முடிச்சுக்கள்: கயிற்றைப் பயன்படுத்தி இடைப்பகுதி வளைய முடி முடிச்சு
*இடைப்பகுதி வளைய முடி முடிச்சு முடிவது பற்றிய வழிகாட்டி

## மேற்கோள்கள்

பகுப்பு:முடிச்சுகள்
பௌவென் முடிச்சு

**பௌவென் முடிச்சு** என்பது உண்மையில் ஒரு உண்மையான முடிச்சு அல்ல. சில வேளைகளில் மரபுச் சின்ன வடிவமைப்புக்களில் பயன்படுத்தப்படும் ஒரு மரபுச்சின்னம் சார்ந்த முடிச்சு ஆகும். இது தொடர்ச்சியான தட வடிவில் அமைந்த ஒரு கயிறு ஆகும். சதுர வடிவில் அமைந்த இதன் ஒவ்வொரு மூலையிலும் ஒரு தடம் அமைந்திருக்கும் (மேலுள்ள படம்). கயிறு உண்மையில் முடிச்சிடப்படாததால் இடவியலில் இது ஒரு முடிச்சிலி எனச் சொல்லப்படுகிறது.

*கோண போவென் முடிச்சு* என்பது வளைவான பக்கங்களைக் கொண்டிராத இதே போன்ற ஒரு முடிச்சு ஆகும். இது ஐந்து சதுரங்களினால் ஆன வடிவமாகத் தோற்றமளிக்கும்.

## மூலங்கள்
* Glossary  பௌவென் முடிச்சையும் உட்படுத்தியது.
* குலமரபுச் சின்னம் சார்ந்த வார்ப்புரு — முடிச்சுக்கள் .

பகுப்பு:முடிச்சுகள்
பிளேக்கின் கண்ணிமுடிச்சு

**பிளேக்கின் கண்ணிமுடிச்சு** (Blake's hitch) என்பது ஒரு மரவளர்ப்பியலாளர்கள், மரம் ஏறுபவர்கள் போன்றோரால், மரங்களில் ஏறுவதற்காகப் பொதுவாகப் பயன்படுத்தப்படும் ஒரு உராய்வுக் கண்ணிமுடிச்சு ஆகும். இது ஒரு உறுதியான முடிச்சாக இருந்தபோதும், வழமையாக எட்டு வடிவ முடிச்சுப் போன்ற ஒரு தடை முடிச்சால் பாதுகாக்கப்படுவது உண்டு. மரங்களில் ஏறுதல் இறங்குதல் ஆகிய இரண்டுக்கும் பயன்படும் இந்த முடிச்சையே பிற முடிச்சுக்களிலும் கூடுதலாக மரவளர்ப்பாளர்கள் விரும்புகின்றனர்.

## வரலாறு
இம் முடிச்சுப் பற்றி எயின்சு புரோகாசுக்கா (Heinz Prohaska) என்பவரால் ஆசுத்திரிய வழிகாட்டிகளின் சஞ்சிகை ஒன்றில் 1981 ஆம் ஆண்டில் வெளியிடப்பட்ட விபரங்களே இம் முடிச்சுப்பற்றி முதலில் வெளிவந்த விபரங்கள் ஆகும். தனியாக யேசன் பிளேக் (Jason Blake) என்பவரும் இம்முடிச்சைக் கண்டுபிடித்து "ஆபர் ஏஜ்" என்னும் மரவளர்ப்பியலாளர்களின் சஞ்சிகைக்கு எழுதிய கடிதம் மூலம் அறிமுகப்படுத்தினார். இதனைத் தொடர்ந்து மரவளர்ப்பியலாளர்களால் மிகவும் ஆர்வமாக இதைப் பயன்படுத்தத் தொடங்கியதால் இம்முடிச்சு இதை அறிமுகப்படுத்தியவரின் பெயரைத் தழுவி "பிளேக்கின் கண்ணிமுடிச்சு" என இது அழைக்கப்பட்டது.

## உசாத்துணை
*Son of a Hitch: A Genealogy of Arborists’ Climbing Hitches

## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## வெளியிணைப்புகள்
*அசைவூட்டப்பட்ட பிளேக்கின் கண்ணிமுடிச்சின் படம்

பகுப்பு:முடிச்சுகள்
குருதி முடிச்சு

**குருதி முடிச்சு** அல்லது **உருளைக்கலன் முடிச்சு** என்பது நைலோனால் ஆன ஒரிழைக் கயிற்றுத் துண்டுகளை இணைப்பதில் சிறப்பாகப் பயன்படத்தக்க ஒரு முடிச்சு ஆகும். இத் தேவைக்காகப் பயன்படுத்தப்படும் பிற முடிச்சுக்கள் கயிற்றின் வலிமையைக் குறிப்பிடத்தக்க அளவு குறைப்பதைப் போலன்றி, இம் முடிச்சு கயிற்றின் பெரும்பகுதி வலிமையைத் தக்க வைத்துக்கொள்ள உதவுகிறது. இது வீச்சுக் கயிற்று மீன்பிடித்தலில் பரவலாகப் பயன்பட்டு வருகிறது.

குருதி முடிச்சை முடியும்போது, தொடுக்கவேண்டிய இரண்டு கயிறுகளையும் 6-8 சதம மீட்டருக்கு ஒன்றின் மீதொன்றாகப் பொருந்தியிருக்கும்படி எதிரெதிர்த் திசையில் வைக்கப்படும். ஒரு கயிற்றின் குட்டை முனை மறு கயிற்றைச் சுற்றி 4-6 சுற்றுக்கள் சுற்றப்படும். எஞ்சிய பகுதியின் முனையைத் திருப்பிக் கொண்டுவந்து சுற்றுத் தொடங்கிய இடத்துக்கு முன் இரு கயிறுகளுக்கும் இடையே செருகப்படும். இதைபோலவே மற்றக் கயிற்றின் குட்டை முனையையும் முதல் கயிற்றில் 4-6 தடவைகள் சுற்றி எஞ்சிய முனையைப் பின்னால் கொண்டுவந்து முன்னர் செருகிய முனைக்குப் பக்கத்திலேயே எதிர்த்திசையில் செருகப்படும். கயிறுகள் ஈரமாக்கப்பட்டு இரண்டு கயிறுகளினதும் நீளமான முனைகளைப் பிடித்து இழுப்பதன் மூலம் இறுக்கப்படும்.

## குறிப்புகள்


## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## வெளியிணைப்புகள்
*குருதி முடிச்சின் அசைவூட்டிய படம்

பகுப்பு:முடிச்சுகள்
பசுக் கண்ணிமுடிச்சு

**பசுக் கண்ணிமுடிச்சு** (Cow hitch) என்பது கண்ணிமுடிச்சு (hitch) வகையைச் சேர்ந்த ஒரு முடிச்சு ஆகும். இதில் இரண்டு அரைக் கண்ணிமுடிச்சுக்கள் எதிரெதிர்த் திசையில் அமைந்துள்ளன. இவாறான அரைக் கண்ணிமுடிச்சுக்கள் ஒரே திசையில் அமைந்தால் அது கராம்புக் கண்ணிமுடிச்சு எனப்படும்.

## கட்டும் முறை
### கயிற்றின் இரண்டு முனைகளையும் பயன்படுத்திக் கட்டுதல்
கட்டுவதற்குக் கயிற்றின் இரு முனைகளையும் பயன்படுத்த முடியுமானால், பின்வரும் முறையில் இம் முடிச்சைப் போட முடியும். ஒரு வளையத்தில் இம்முடிச்சைப் பயன்படுத்திக் கயிற்றைக் கட்டும் முறை இந்து தரப்படுகிறது:

# கயிற்றை இரண்டாக மடித்து மடிப்புப் பக்கத்தைக் கீழிருந்து வளையத்தினூடாகச் செலுத்தவேண்டும்.
# மடிப்பின் நுனியை வளையத்தினூடாகக் கீழ் நோக்கி இழுக்கவேண்டும். 
# இரண்டு நிலைப் பகுதிகளையும் எடுத்து அவற்றின் முனைகளை ஒருங்கே வளையத்தினூடாகக் கீழ்நோக்கித் தொங்கும் மடிப்பினூடாகச் செலுத்தி இழுக்கவேண்டும்.

இதுவே பசுக் கண்ணிமுடிச்சுப் போடும் முறையாகும்.

## குறிப்புகள்


## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## வெளியிணைப்புகள்

பகுப்பு:முடிச்சுகள்
ஒருங்கிணை விருத்திச் சூழல்

**ஒருங்கிணை விருத்திச் சூழல்** என்பது மென்பொருளை விருத்தி செய்வதற்கு பயன்படுத்தப்படும் மென்பொருள் ஆகும். ஆங்கிலத்தில், இதை Integrated Development Environment, அஃகு பெயராக ஐ.டி.இ(IDE) என்றழைக்கப் படுகிறது.   ஒரு நிரலர், தனது நோக்கநிரலை வளர்த்தெடுப்பதற்கு, பல்வேறு  பணிச்சூழல்களில் செயல்பட வேண்டியுள்ளது. எனவே, அவர் இவ்வாறு வேறுபட்ட பணிச்சூழல்களிடையே மாறிமாறி செயல்படுவதைத் தவிர்க்க ஐ.டி.இ.சூழல், ஒரு நிரலருக்கு பல்வேறு வழிகளில் உதவுகிறது.

பெரும்பாலும் ஐ.டி.இ., ஒரு குறிப்பிட்ட கணினிமொழிக்குரியப் பணிச்சூழலைக் கையாளுகிறது. இருப்பினும், பல்வேறு கணினிமொழிகளைக் கையாளுகின்ற, ஐ.டி.இ-கள்,  உருவாகி வருகின்றன.

## தோற்றம்

*தர்த்மௌத் பேசிக்  என்ற கணினிமொழியே, ஐ.டி.இ. சூழலில் உருவான முதல் கணினிமொழியாகும்.
*Maestro I என்பதே, இப்பணிச்சூழலில் 1975 ஆம் ஆண்டு உருவான முதல் நிரல் ஆகும்.
* Maestro I  22,000 கணினி நிரலர்கள், தங்களது கணினியில் நிறுவிக் கொண்டனர்.. 1989 ஆம் ஆண்டு வரை, 6,000 கணினியில் இதனை செர்மானிய கணினி நிரலர்கள் நிறுவி இருந்தனர். 1970-1980 பத்தாண்டுகளில், Maestro I உலக நிரலர்களிடையே, உயரளவில் நிலவி வந்தது. இருப்பினும் இது கணினி நிரலர்களிடையே, முழுமையாகப் புரிந்து கொள்ளப்படவில்லை என்று கருதப்படுகிறது.

## செயற்கூறுகள்
* மூல நிரலை தொகுத்தல்
:* தொடரமைப்பை அடையாளங்காட்டல் (syntax heighlight)
:* Statement auto completion
:* Variable listing, function listing, objects listing
:* வார்ப்புருக்கள்
* Compiler and/or interpreter 
* Build automation
* Debugger
* திருத்தக் கட்டுப்பாடு

## குறிப்புகள்


## அடிக்குறிப்புகள்

## புற இணைய இணைப்புகள்

பகுப்பு:ஒருங்கிணை விருத்திச் சூழல்கள்
தொடரியல் (நிரலாக்கம்)

ஒரு நிரல் மொழியின் **தொடரியல்** (syntax of language) அல்லது தொடரமைப்பு என்பது அந்த மொழியின் நிரல்களின் குறியீடுகளின் கூட்டு  ஒழுங்கமைப்பு சரியென தீர்மானிக்கும் விதிமுறைகள் ஆகும்.  ஒரு மொழியின் தொடரியல் அந்த மொழியின் மேல் நிலை வடிவமைப்பை வரையறை செய்கிறது.  உரை வடிவ நிரல் மொழிகளில் (எ.கா. எழில் நிரலாக்கல் மொழி) எழுத்துக்கள் அல்லது குறியீடுகள் வரிசையமைப்பாகவும், அவை எந்த முறையில் அமையலாம் என்றும் தொடரியல் வரையறை செய்கிறது.  காட்சி நிரல் மொழிகளில் குறியீடுகளின் இட நிலைகளும் தொடர்புகளும் எவ்வாறு அமைய வேண்டும் என்று தொடரியல் வரையறை செய்கிறது.  

பகுப்பு:நிரலாக்கம்
சுற்றுப்பாதை வேகம்

**சுற்றுப்பாதை வேகம்** (*orbital speed*) என்பது இரண்டு பொருள்கள் அடங்கிய அமைப்பில், அதிக நிறை கொண்ட பொருளைச் சுற்றிக் குறைந்த நிறை கொண்ட பொருள் ஒரு பொது நிறை மையத்தை பொறுத்து சுற்றி வரும் வேகம் ஆகும். எ.கா. சூரியனைச் சுற்றி ஒரு கோளோ, கோளைச் சுற்றி ஒரு இயற்கை நிலவோ அல்லது துணைக்கோளோ சுற்றி வரும் வேகம்.

இது இரண்டு வகைப்படும்: 
#   சராசரி சுற்றுப்பாதை வேகம்
#   கண (அல்லது) உடனடி சுற்றுப்பாதை வேகம்

 

பகுப்பு:வானியல்

## மேற்கோள்கள்
பொது நிறை மையம்

இயற்பியலில், பொருளொன்று அது கட்டமைக்கப்பட்ட துணிக்கைகளின் திணிவு காரணமாக கீழ் நோக்கிய நிறையைக் கொள்கிறது. இந்நிறை பொருளின் குறித்தவொரு புள்ளியில் தாக்குகிறது. இப்புள்ளியே **பொது நிறை மையம்** (*center of mass*) அல்லது **புவியீர்ப்பு மையம்** (*center of gravity*) எனப்படுகிறது.

## வரைவிலக்கணம்
thumbnail|வலது|கயிற்றின் மேல் நடத்தல்
பொருளொன்றின் விளைவு விசை (நிறை) தொழிற்படும்  புள்ளி புவியீர்ப்பு மையம் ஆகும்.
* புள்ளிபுவியீர்ப்பு மையத்தில் நிலைநிறுத்தப்படுவதன் மூலம் பொருளொன்றை நிலைநிறுத்த அல்லது சமநிலைப்படுத்த முடியும்.
* எ.கா.: தீச்சட்டி,கும்பம்,கரகம் முதலானவற்றை தலையில் சரியாமல் தாங்கி நடத்தல்.
*கயிற்றில் நடத்தல்

## பொது நிறை மையம்
thumbnail|இடது|பொது நிறையின் மையம்
வானியலில் **பொது நிறை மையம்** (*barycenter* அல்லது *common center of mass*) சுற்றியக்கத்தில் உள்ள, இரண்டு அல்லது அதற்கு மேற்பட்ட பொருள்கள் அடங்கிய தொகுதியின், பொதுவான நிறையின் மையம்.
* இரண்டு அல்லது அதற்கு மேற்பட்ட பொருள்கள் அடங்கிய அமைப்பின் ஒட்டுமொத்த நிறையும் செறிந்திருக்கும் புள்ளி.
* எ.கா. சூரியனைச் சுற்றி நீள்வட்டப்பாதையில் உள்ள புவி-நிலவு தொகுதிக்கு, நீள்வட்டத்தின் குவியம்.

பகுப்பு:இயற்பியல்
பகுப்பு:வானியல்
உருளைக்கலன் கண்ணிமுடிச்சு

**உருளைக்கலன் கண்ணிமுடிச்சு** அல்லது **உருளைக்கலன் தாங்குகயிறு** என்பது கப்பலில் ஏற்றியிறக்கும்போது பொருட்களை உயர்த்துவதற்குப் பயன்படும் ஒருவகை முடிச்சாகும். இப் பயன்பாடு காரணமாகவே இதற்கு இப்பெயர் ஏற்பட்டது. பொருட்கள் நிலைக்குத்தாக இருக்கும்படி வைத்துத் தூக்குவதற்கும் இது எளிமையானதும், திறம்பட்டதுமான ஒரு முறையாகும். தூக்கவேண்டிய பொருளைச் சுற்றி ஒரு தாங்கு கயிற்றை உருவாக்குவதன் மூலம் இது செயற்படுகிறது. இது அப்பொருளைப் பக்கங்களிலும் அடியிலும் தாங்குகிறது.

## கட்டும் முறை

* செயல் முனையில் போதிய அளவு இடம் விட்டுப் பெருவிரல் முடிச்சு அல்லது Overhand knot எனப்படும் முடிச்சைப் போடவேண்டும். முடிச்சின் நடுப்பகுதியில் கயிறு தன்னைத்தானே குறுக்கிடும் இடத்தில், கயிற்றைப் பிடித்து முதலாவது படத்தில் காட்டியுள்ளபடி  முன்னோக்கி இழுக்கவேண்டும். இரண்டாவது படத்தில் காட்டியுள்ள இடம்வரை இழுத்து அப்படியே வைக்கவேண்டும். 
* தூக்கவேண்டிய பொருளை நடுவில் குறுக்காக அமைந்துள்ள கயிற்றுப் பகுதிமீது வைக்கவேண்டும்.
* கயிற்றின் செயல்பகுதியையும், நிலைப்பகுதியையும் பிடித்துக் கவனமாகத் தூக்கிப் படத்தில் காட்டியவாறு பக்கங்களிலும், அடிப்பகுதியிலும் தாங்குமாறு அமைக்கவேண்டும்.

உருளைக்கலன் கண்ணிமுடிச்சு மூலம் கட்டித்தூக்கும்போது அது அசைந்தாடினாலும் பொருள் நிலைக்குத்தாக நிற்கும். ஆனால், வலுவான குலுக்கம் ஏற்பட்டால் முடிச்சுக் குலைந்துவிடக்கூடும்.

## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## குறிப்புகள்


## வெளியிணைப்புகள்
* உருளைக்கலன் கண்ணிமுடிச்சு முடியும் முறையைக் காட்டும் அசைவூட்டப்பட்ட படம்
அச்சாணி முடிச்சு

**அச்சாணி முடிச்சு** (Arbor knot) என்பது பொதுவான மீனவர் முடிச்சு ஆகும். இதன் முதன்மைப் பயன் தூண்டில் கயிற்றை மீன்பிடிச் சுழலியில் கட்டுவது ஆகும்.

இது சுழலியொன்றின் அச்சைச் சுற்றிப் போடப்படும் முடிச்சு ஆகும். செயல் முனையைப் பயன்படுத்தி நிலை முனையைச் சுற்றி பெருவிரல் முடிச்சுப் போடப்படும் கடைசியாகச் செயல் முனையில் இன்னொரு பெருவிரல் முடிச்சு இடப்படும். இறுக்கும்போது செயல்முனையில் இடப்பட்ட முடிச்சும், நிலைமுனையைச் சுற்றி இடப்பட்ட முடிச்சும் ஒன்றுடன் ஒன்று இறுகும்.

## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## வெளியிணைப்புகள்
* அச்சாணி முடிச்சும் பிற மீன்பிடி முடிச்சுக்களும் 
* அசைவூட்டப்பட அச்சாணி முடிச்சு.

## மேற்கோள்கள்

பகுப்பு:முடிச்சுகள்
மாதிரி-காட்சி-கட்டுப்பாட்டகம்

thumb|right|300px
**மாதிரி-காட்சி-கட்டுப்பாட்டகம்** (*Model–view–controller*, **MVC**) என்பது ஒரு மென்பொருள் கட்டமைப்புக் கோலம்.  மாதிரி தரவையும் அவற்றைக் கையாழுவது தொடர்பான வணிக விதிகளையும், காட்சி செயலியின் இடைமுகத்தையும், கட்டுப்பாடு மாதிரிக்கும் இடைமுகத்துக்கும் இடையேயான பரிமாறியாகவும் செயற்படுகிறது.  அதாவது கட்டுப்பாடு இடைமுகத்தில் இருந்து கட்டளைகளைப் பெற்று மாதிரிக்கு ஏற்றவாறு அனுப்பதலையும், அடுத்த காட்சிகளைத் தெரிவு செய்து இடைமுகத்து அனுப்பதலையும் செய்கிறது.  இவ்வாறு பிரித்து வடிவமைப்பதன் மூலம் ஒவ்வொன்றும் மற்றதை தங்கியிருக்கும் தன்மை குறைந்து வடிவமைப்பது, பாரமரிப்பது, மாற்றங்களை ஏற்படுத்துவது இலகுவாகிறது. 

## எ.கா
ஒரு order processing ஒருங்கியத்தைக் கருத்தில் கொள்க. இங்கு இதற்கு தேவையான பட்டியல்கள் அல்லது தரவு வடிவமைப்பும் அவற்றுக்கிடையேயான தொடர்பும் மாதிரி ஆகும். இந்த தரவுகளை பெறவும் கையாளவும் பயன்படும் API கட்டுப்பாட்டகம் ஆகும். பயனர் ஊடாடும் இடைமுகம் காட்சி ஆகும்..

## வெளி இணைப்புகள்
* Understanding Model-View-Controller 

பகுப்பு:நிரலாக்கம்
பகுப்பு:மென்பொருள் கட்டமைப்பு
லாம்டா நுண்கணிதம்

**பிணைப்பு-மாற்றுக் கற்கூட்டியல்**, அல்லது **பிணைப்புக் கற்கூட்டியல்** *(அலாம்ப்டா கற்கூட்டியல் —* *Lambda calculus, ல-கற்கூட்டியல் — λ-calculus என்றும் எழுதப்படுகிறது*) என்பது செயலிகளையும் ஆயும் கணிதத்துறை ஆகும். கணிதத்தில், கணினியியலில் சார்பு அல்லது செயலிகள் ஒரு அடிப்படை கூறாகும். மீள்வோட (recursive) செயலிகள் பற்றியும், எது கணிக்கப்படக் கூடியது என்பது பற்றியும், கணிதத்தின் அடித்தளங்கள் பற்றியும் ஆய லம்டா நுண்கணிதம் உதவுகிறது.

## குறியீடுகள்

## மேற்கோள்கள்

பகுப்பு:நிரலாக்கம்
பகுப்பு:நுண்கணிதம்
பகுப்பு:அமெரிக்கக் கண்டுபிடிப்புகள்
யேசண்

**ஜேசண்** என்பது தரவுகளை பரிமாறுவதற்குரிய ஒரு குறியீட்டு முறை ஆகும். ஆங்கிலத்தில் இதை JSON என்று, அதாவது Javascript Object Notation (யாவாசிகிரிப்டு பொருள் குறியீடு) என்பர். இது எஜக்சு வலை செயலிகள் வடிவமைப்பில், தரவுகளை எளிய முறையில் பரிமாற பயன்படுகிறது. குறியாக்கத்தை, குறிவிலக்களை நேரடியாக நிரல் மூலமாகவோ, நிரலகங்களைப் பயன்படுத்தியோ செய்யலாம்.

## குறியீட்டு முறை
### எ.கா 1
{ "தரவு 1 பெயர்": "தரவு 1 பெறுமானம்", "தரவு 2 பெயர்": "தரவு 2 பெறுமானம் }

### எ.கா 2

```javascript
{
     "firstName": "John",
     "lastName": "Smith",
     "address": {
         "streetAddress": "21 2nd Street",
         "city": "New York",
         "state": "NY",
         "postalCode": 10021
     },
     "phoneNumbers": [
         "212 555-1234",
         "646 555-4567"
     ]
 }
```


## இவற்றையும் பார்க்க
* எக்சு.எம்.எல்

பகுப்பு:தரவுக் குறியேற்றங்கள்
__INDEX__
__NEWSECTIONLINK__
போவா முடிச்சு

**போவா முடிச்சு** (Boa knot) என்பது ஒரு தற்கால, பிணைப்பு முடிச்சு ஆகும். நெசவாளரான பீட்டர் கொலின்வூட் என்பவர் இதனை 1996 ஆம் ஆண்டில் கண்டு பிடித்தார். பிணைத்துக் கட்டப்படும் பொருட்கள் முடிச்சுக்கு மிக அருகில் வெட்டப்பட்டாலும் அவற்றை உறுதியாகப் பிடித்திருக்கக் கூடியதான முடிச்சொன்றை உருவாக்குவதே அவரது நோக்கமாக இருந்தது. போவா முடிச்சு, இறுக்கு முடிச்சுடனும், இரட்டை இடுக்கி முடிச்சுடனும் தொடர்புள்ளது. இது மேலே சொல்லப்பட்ட இரண்டு முடிச்சுக்களினதும் அமைப்பையும் இயல்புகளையும் ஒருங்கே தன்னகத்துக் கொண்டுள்ளது.

உருளை வடிவப் பொருட்களைச் சேர்த்துக் கட்டுவதற்கு இம் முடிச்சு பெரிதும் உகந்தது.

## குறிப்புகள்


## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## வெளியிணைப்புகள்
* https://web.archive.org/web/20021003070223/http://www.geocities.com/roo_two/boaconstrictor.html

பகுப்பு:முடிச்சுகள்
ஆசிலியின் தொடுப்பு

**ஆசிலியின் தொடுப்பு** (Ashley's bend) என்பது இரண்டு கயிறுகளின் முனைகளைத் தொடுத்துக் கட்டுவதற்கான ஒரு தொடுப்பு வகை முடிச்சு ஆகும். இது பாதுகாப்பானதும் குறிப்பிடத்தக்க அளவு இழுவையையும், அசைவுகளையும் தாங்கக்கூடியது. இது செப்பெலின் முடிச்சை ஒத்தது. இம் முடிச்சு வழுக்கும் தன்மை உடையதல்ல எனினும், சுமையேற்றப்பட்ட பின் அவிழ்ப்பதற்குக் கடினமானது.

இது ஆசிலியின் நூலில் காட்டப்பட்டிருந்தாலும் இதற்குப் பெயர் எதுவும் கொடுக்கப்படவில்லை. ஆசிலி இதுபற்றிச் சாதகமான கருத்துக் கொண்டிருந்தாரா என்பதும் தெளிவில்லை.

## குறிப்புகள்


## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## வெளியிணைப்புகள்
* ஆசிலியின் தொடுப்பு முடியும் முறை அசைவூட்டப்பட்ட படம் 

பகுப்பு:முடிச்சுகள்
இடுக்கி முடிச்சு

**இடுக்கி முடிச்சு** (Constrictor knot) என்பது, மிகத் திறம்பட்ட பிணைப்பு முடிச்சுக்களுள் ஒன்று. எளிமையானதும் பாதுகாப்பானதுமான இந்த முடிச்சு இறுகிய பின்னர் அவிழ்ப்பதற்குக் கடினமானது. இது பிரிநிலைக் கண்ணிமுடிச்சைப் போன்றது ஆயினும் சில வேறுபாடுகள் உண்டு.

## வரலாறு
முதன் முதலாக 1944 ஆம் ஆண்டில் கிளிபர்ட் ஆசிலியின் நூலில் இது வெளியிடப்பட்டது ஆயினும் இது இதற்குப் பல காலம் முந்தியது எனக் கருதப்படுகிறது. தானே இதனை 25 ஆண்டுகளுக்கு முன்னர் கண்டுபிடித்ததாக ஆசிலி கருதியதாகத் தெரிகிறது. ஆனால், ஆய்வுகள் இவர் இதனைக் கண்டுபிடித்திருக்க முடியாது என்கின்றன. இதன் தோற்றம் எவ்வாறிருப்பினும் இதனைப் பரவலாக அறிமுகப்படுத்தி அதனை இன்றைய நிலைமைக்குக் கொண்டுவந்தவர் ஆசிலியே என்பதில் ஐயம் இல்லை.

## முடியும் முறை
கீழே காட்டப்பட்டிருப்பதே இம் முடிச்சைப் போடுவதற்கான அடிப்படையான முறை ஆகும். எனினும், இதனை இடைக் கயிற்றிலும் போட முடியும்.
 
# பொருளை ஒருமுறை சுற்றிச் செயல்முனையை நிலைப்பகுதிக்கு மேலாகத் திரும்பவும் கொண்டுவரவேண்டும்.
# பொருளுக்குப் பின்புறமாகக் கொண்டுசெல்ல வேண்டும்.
# செயல்முனையை நிலைப்பகுதிக்கு மேலாகக் கொண்டுவந்து, பின்னர் riding திருப்பத்துக்குக் கீழாகவும் நிலைத்தபகுதிக்குக் கீழாகவும் கொண்டுவந்து riding திருப்பத்துக்குக் கீழே ஒரு நுனி முடிச்சை உருவாக்க வேண்டும்.
# முனைகள் படத்தில் காட்டியபடி திருப்பங்களிடையே வெளிப்படுவதை உறுதிப்படுத்திக் கொள்ள வேண்டும்.

## பயன்பாடு

இடுக்கி முடிச்சு, தற்காலிகமான அல்லது ஓரளவு நிரந்தரமான கட்டுப் போடவேண்டிய இடங்களில் பயன்படுத்துவதற்கு உகந்தது. இதன் பிணைப்பு விசை சிறிய பகுதியில் இருப்பதால் சிறிய பொருட்களைக் கட்டுவதற்குப் பொருத்தமாக உள்ளது. மென்மையான, பைகளின் வாய்கள் போன்றவற்றை இம்முடிச்சைப் பயன்படுத்திக் கட்டலாம். இவ்வேளைகளில் விறைப்புத் தன்மை கொண்ட கயிற்றைப் பயன்படுத்தலாம். கடினமான பொருட்களைக் கட்டுவதாயின் மென்மையான இழுபடக்கூடிய கயிறுகளைப் பயன்படுத்தலாம். இம்முடிச்சு கட்டப்பட்ட பொருட்களை அதிகமாக நெருக்குவதனால் அப்பொருட்களின் மேற்பரப்புக்களிலோ அல்லது வடிவத்திலோ பழுதுகளை ஏற்படுத்தக்கூடும்.

வெட்டப்பட்ட பல்லிழைக் கயிறுகளின் முனை குலைந்துவிடாமல் இருப்பதற்காக தற்காலிகமாக அம்முனைகளைச் சுற்றிக் கட்டுவதற்கு இந்த முடிச்சுப் பயன்படுவது உண்டு.

## குறிப்புகள்


## இவற்றையும் பார்க்கவும்
* இரட்டை இடுக்கி முடிச்சு
* முடிச்சு
* முடிச்சுக்களின் பட்டியல்

## வெளியிணைப்புகள்
* இடுக்கி முடிச்சுப் போடும் முறையைக் காட்டும் அசைவூட்டிய படம்
* போவா முடிச்சும் இடுக்கி முடிச்சும்

பகுப்பு:முடிச்சுகள்
பாய்க்கயிற்றுக் கண்ணிமுடிச்சு

**பாய்க்கயிற்றுக் கண்ணிமுடிச்சு** (Buntline hitch) கயிறொன்றை ஒரு பொருளுடன் இணைப்பதற்குப் பயன்படும் ஒரு முடிச்சு ஆகும். பாதுகாப்பானதும், இலகுவாகப் போடத்தக்கதுமான இம் முடிச்சு கூடிய சுமையைத் தாங்கியபின்னர் இறுகிவிடக்கூடும். இதனால், இம் முடிச்சைப் பயன்படுத்த வேண்டி ஏற்படும்போது சிலவேளைகளில் இதனை உருவி அவிழ்க்கக் கூடிய வடிவில் போடுவது வழக்கம். இம் முடிச்சை முடிவதற்கு முதலில் இரண்டாம் அரைக் கண்ணிமுடிச்சு கட்டவேண்டிய பொருளை நோக்கி இருக்கும்படி, கயிற்றின் நிலைத்த பகுதியைச் சுற்றி ஒரு பிரிநிலைக் கண்ணிமுடிச்சைப் போட்டுக் கொள்வர்.

## வரலாறு
மிகவும் எளிமையானதும், பயன்பாட்டுத்திறம் கொண்டதுமான இந்த முடிச்சுப் பழங்காலத்திலேயே புழக்கத்தில் இருந்திருக்க வேண்டும் எனக் கருதப்படுகின்றது. பாய்மரக் கப்பல்களின் காலத்தில், குறுக்குப் பாய்மரக் கயிறமைப்புக் கொண்ட கப்பல்களில் பாய்மரக் கயிறுகளைப் பாய்களின் அடிப்பகுதியில் கட்டுவதற்கு இம் முடிச்சையே பயன்படுத்தினர். இத்தேவைக்கு இம் முடிச்சு விரும்பப்பட்டமை அதன் பாதுகாப்பையும், நம்பகத் தன்மையையும் காட்டுகிறது. இம் முடிச்சு உறுதிப்பட்டதும், குலுக்கல்கள் முதலியன முடிச்சை மேலும் இறுக்குவதேயன்றித் தளர்வடையச் செய்யா.

தற்காலத்து வழுக்கும் தன்மை கொண்ட செயற்கைக் கயிறுகளிலும் இம்முடிச்சு திறம்படச் செயல்படுவதால் அண்மைக்காலத்தில் இம் முடிச்சின் பயன்பாடு கூடியுள்ளது.

## பயன்பாடு
பாய்க்கயிற்றுக் கண்ணிமுடிச்சு, கயிறுகளை, வளையங்கள், துளைகள், தூண்கள், கழிகள் போன்றவற்றுடன் இணைப்பதற்கு சிறிய அளவினதும், பாதுகாப்பானதுமான முடிச்சுத் தேவைப்படும் இடங்களில் பயன்படுகின்றது. வழுக்கு முடிச்சல்லாத வடிவம் இடைத்தரமான சுமைகளுக்கும், அவிழ்க்கப்படவேண்டிய தேவையற்ற வேளைகளிலும் பயன்படுத்த உகந்தது. கூடிய சுமைகள் தொடர்புபடும்போது இம் முடிச்சுக்கள் அவிழ்க்க முடியாதவாறு இறுகிவிடுகின்றன.

இதன் வழுக்கு முடிச்சு வடிவம் பாதுகாப்பானதும் தற்காலிகமானதுமான கண்ணிமுடிச்சுத் தேவைப்படும்போது வசதியானது. எடுத்துக்காட்டாக வண்டிகளில் சுமைகளை வைத்துக் கட்டும்போது ஒரு பக்கத்தில் நிரந்தரமான சுமையுந்துக் கண்ணி முடிச்சையும் அடுத்த பக்கத்தில் பாய்க்கயிற்றுக் கண்ணிமுடிச்சின் வழுக்கு வடிவத்தையும் பயன்படுத்தலாம்.

## கட்டும்முறை
### பொது வடிவம்

### வழுக்கு வடிவம்

## குறிப்புகள்


## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## வெளியிணைப்புகள்

பகுப்பு:முடிச்சுகள்
கொசு உள்ளான்

**கொசு உள்ளான்** (Little Stint) என்பது கரைப்பறவைகள் (shore birds or waders) வகையைச் சார்ந்த ஒரு சிறிய பறவை. இது ஆர்க்டிக் ஐரோப்பா மற்றும் ஆசியாவில் இனப்பெருக்கம் செய்கிறது.  இது குளிர்காலத்தில் நீண்ட தொலைவு  தெற்கே ஆப்பிரிக்கா மற்றும் தெற்காசியாவிற்கு வலசை போகிறது. இது எப்போதாவது வட அமெரிக்காவிற்கும் ஆத்திரேலியாவிற்கும் அலைந்து திரிந்து வருகிறது. 

## விளக்கம்
இது அளவில் காடையைவிட அளவில் சிறியது. இது சிறிய, கூரான, கருமை நிற அலகு,  நடுத்தரமான நீளங்கொண்ட கருங்கால்களையும் உடையது; வேகமாக இயங்கக்கூடியது. இனப்பெருக்கம் செய்யும் முதிர்ந்த பறவைகளின் நெஞ்சில் ஒரு ஆரஞ்சு சாயமும்,  வெள்ளை தொண்டையும், முதுகில் வலுவான வெள்ளை V அடையாளமும் இருக்கும். குளிர்காலத்தில் வலசை போகும் இவற்றின் உடலின் மேற்பகுதி சாம்பல் பழுப்பாகக் கறைகளும் புள்ளிகளும்  கொண்டதாயும் அடிப்பாகம் தூய வெண்மையாகவும் இருக்கும்.  
 
## நடத்தை
இந்தப் பறவை மற்ற கடற்கரை சார்ந்த பறவைகளோடு  சிறு கூட்டமாகவும், அபூர்வமாக நூறு வரையான பெருங் கூட்டமாகவும் சேர்ந்து திரியும். இரை தேடும்போது பிரிந்து செல்லும் இவை ஓய்வாக இருக்கும்போது மீண்டும் ஒன்று சேர்ந்துவிடும். எப்போதும் அங்கும் இங்கும் தாவித் தாவி ஓடி அலைந்தபடி இருக்கும். அச்சுறுத்தலுக்கு உள்ளானால் எல்லா பறவைகளும் சொல்லிவைத்தாற்போல அப்படி இப்படி என திரும்பி இறக்கையில் உள்ள வெள்ளைநிறம் பளிச்சிடப் பறந்து சென்று வெகு தொலைவில் தரை இறங்கும்.  

## இனப்பெருக்கம்
இந்த பறவை  வெற்று நிலத்தில் ஒரு குழிவான இடத்தில் கூடும். அதில்  3-5 முட்டைகளை இடுகிறது. ஒரு ஆண் பறவை பல துணைகளைக் கொண்டிருக்கும். மேலும் ஆணும் பெண்ணும் தனித்தனியாக அடைகாக்கும்.  

## உணவு
இவை நத்தைகள், நண்டுகள், கடற்கரையில் காணப்படும் புழு பூச்சிகள், தாவர விதைகள் போன்றவற்றை உணவாகக் கொள்ளும்.
 
## காட்சியகம்

File:Liitle Stint.jpg|இந்தியாவின், மகாராட்டிரத்துக்கு, பெப்ரவரியில் வசை வந்துள்ள கொசு உள்ளான்.
File:Terek Sandpiper & Little Stint (Calidris minuta) W3 IMG 6891.jpg|இந்தியாவின் ஆந்திரப் பிரதேசத்தில் பறக்கும் கலப்பு பறவைகள்
File:Little Stint AMSM6809 LSTI.jpg|இந்தியா வின்,  குசராத்தின், கிஜாடியா பறவைகள் சரணாலயத்தில் கொசு உள்ளான்


## மேற்கோள்கள்

பகுப்பு:ஐரோப்பியப் பறவைகள்
பகுப்பு:கரைப்பறவைகள்
பகுப்பு:வலசை போகும் பறவைகள்
பகுப்பு:உள்ளான்கள்
நுனித் தொடுப்பு

**நுனித் தொடுப்பு** என்பது இரண்டு கயிறுகளைத் தொடுப்பதற்குப் பயன்படும் எளிமையான தொடுப்பு முடிச்சு ஆகும். **ஒருபக்க நுனித் தொடுப்பு**, **ஐரோப்பிய இறப்பு முடிச்சு** போன்ற பெயர்களாலும் இம் முடிச்சு அழைக்கப்படுகிறது. முடிச்சு கயிறுகளின் திசையில் அல்லாமல் ஒரு பக்கமாக விலகி இருப்பதால் "ஒரு பக்க நுனித் தொடுப்பு" என்னும் பெயரும், ஐரோப்பாவில் மலையேறும் முயற்சிகளில் இம் முடிச்சு காரணமாக ஏற்பட்ட தீநேர்ச்சிகளைக் குறித்து "ஐரோப்பிய இறப்பு முடிச்சு" என்னும் பெயரும் ஏற்பட்டது.

## முடியும் முறை

1. இரண்டு கயிறுகளினதும் ஒவ்வொரு முனைகளை ஒன்றுக்கொன்று இணையாக வைக்கவேண்டும். 
2. இரண்டையும் சேர்த்து ஒரு தடம் ஆக்கிக்கொள்ள வேண்டும்.
3. இரண்டு செயல்முனைகளையும் ஒருங்கே சேர்த்துத் தடத்தினூடாகச் செலுத்த வேண்டும்.
4. செயல்முனைகளையும், நிலைமுனைகளையும் இழுத்து இறுக்கிக்கொள்ள வேண்டும். 

கயிறுகள் வெவ்வேறு அளவான விட்டங்கள் கொண்டவையாக இருந்தால், மெல்லிய அல்லது இழுபடக்கூடிய கயிறு படத்தில் காட்டிய பச்சைக் கயிறு இருக்கும் இடத்தில் இருக்குமாறு பார்த்துக்கொள்ள வேண்டும். அத்தோடு பாதுகாப்பு நுனி முடிச்சையும் இந்தக் கயிற்றைக்கொண்டே முடியவேண்டும்.

## பயன்கள்
மலையேறுவோர் செங்குத்தான பாறைகளில் இறங்கும் முயற்சிகளின்போது இதனைப் பயன்படுத்துவது உண்டு. இறங்கவேண்டிய தூரம் வழமையான 50-60 மீட்டர் கயிறுகளின் நீளத்திலும் அதிகமாகும்போது கயிறுகளைத் தொடுப்பதற்கு இந்தத் தொடுப்பைப் பயன்படுத்துவர். இந்த முடிச்சின் பெரும்பகுதி கயிற்றுக்கு வெளியில் இருப்பதால், கயிறு இலகுவாக மலைச் சரிவுகளில் வழுக்குவதற்கு உதவியாக உள்ளது. அத்துடன் இம் முடிச்சின் அளவு சிறியதாக உள்ளதால், கயிற்றை இழுத்து எடுக்கும்போது பாறை இடுக்குகளில் சிக்கிக்கொள்ளாமல் வருவதற்கான வாய்ப்புக்களும் அதிகம். மேற்படி காரணங்களும் இத் தொடுப்பை இலகுவாக முடியத்தக்கதாக இருப்பதும் மலையேறுவோர் இதனைப் பரவலாகப் பயன்படுத்துகின்றனர்.

## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## மேற்கோள்கள்
 

## வெளி இணைப்புகள்
* ஐரோப்பிய இறப்பு முடிச்சுக்கள் பற்றிய கட்டுரை 
* ஐரோப்பிய இறப்பு முடிச்சுக்கள் சோதனை முடிவுகள் 

பகுப்பு:தொடுப்பு முடிச்சுகள்
இரட்டை இடுக்கி முடிச்சு

**இரட்டை இடுக்கி முடிச்சு** (Double constrictor knot) என்பது மிகத்திறம் வாய்ந்த பிணைப்பு முடிச்சுக்களுள் ஒன்று. இது, பொதுவான "இடுக்கி முடிச்சிலும்" வலிமையானதும், பாதுகாப்பானதும் ஆகும். அடிப்படையான இடுக்கி முடிச்சுக்கு இன்னொரு திருப்பம் ஒன்றைச் சேர்ப்பதன் மூலம் இந்த முடிச்சு இடப்படுகின்றது. மெழுகு பூசப்பட்ட கயிறுகள் போன்ற வழுக்கக்கூடிய கயிறுகளைப் பயன்படுத்தும்போது இம்முடிச்சுப் பெரிதும் பயனுள்ளது. ஒன்றுக்கு மேற்பட்ட திருப்பங்களை மேலதிகமாக இட்டால் இதன் பாதுகாப்புக் கூடுவதில்லை என்பதுடன், முடிச்சைச் சீராக இறுக்குவதும் கடினமாகி விடும்.

 
# பொருளை ஒருமுறை சுற்றிச் செயல்முனையை நிலைப்பகுதிக்கு மேலாகத் திரும்பவும் கொண்டுவரவேண்டும்.
# இதே வழியில் இரண்டாவது திருப்பத்தைச் செய்ய வேண்டும்.
# செயல்முனையை நிலைப்பகுதிக்கு மேலாகக் கொண்டுவந்து, பின்னர் riding திருப்பத்துக்குக் கீழாகவும் நிலைத்தபகுதிக்குக் கீழாகவும் கொண்டுவந்து riding திருப்பத்துக்குக் கீழே ஒரு overhand முடிச்சை உருவாக்க வேண்டும்.
# முனைகள் படத்தில் காட்டியபடி திருப்பங்களிடையே வெளிப்படுவதை உறுதிப்படுத்திக் கொள்ள வேண்டும்.

முடிச்சில் உள்ள இழுவிசையைச் ஒரேதன்மைத்து ஆக்குவதற்காக முடிச்சைக் கவனமாகச் சீராக்க வேண்டும். முடைச்சை ஓரளவு இறுக்கியபின் முனைகளை இழுத்து உறுதிப்படுத்த வேண்டும்.

## குறிப்புகள்


## இவற்றையும் பார்க்கவும்
* இடுக்கி முடிச்சு
* முடிச்சு
* முடிச்சுக்களின் பட்டியல்

## வெளியிணைப்புகள்

பகுப்பு:முடிச்சுகள்
பிரிநிலைக் கண்ணிமுடிச்சு

**பிரிநிலைக் கண்ணிமுடிச்சு** (Clove hitch) என்பது ஒருவகைக் கண்ணிமுடிச்சு ஆகும். பௌலைன், பாய்மரக் கயிற்றுத் தொடுப்பு என்பவற்றுடன் இதுவும் ஒரு மிகவும் இன்றியமையாத முடிச்சுக்களில் ஒன்றாகக் கருதப்படுகின்றது. இது ஒன்றன்பின் ஒன்றாகக் கட்டப்படும் இரண்டு ஒத்த அரைக் கண்ணிமுடிச்சுக்களை உள்ளடக்கியது. குறுக்கு முடிச்சாகப் பயன்படும்போது இது சிறப்பாகச் செயல்பட வல்லது. இதனைப் பிணைப்பு முடிஆச்சாகவும் பயன்படுத்தலாம் ஆயினும், இவ்வகைத் தேவைக்கு இம்முடிச்சு அவ்வளவு பாதுகாப்பானது அல்ல. கயிறொன்றின் நிலைத்தபகுதியில் போடப்படும் பிரிநிலைக் கண்ணிமுடிச்சு, அரைக் கண்ணிமுடிச்சு கட்டப்பட்ட பொருளை நோக்கிச் செல்கிறதா அல்லது எதிர்ப்புறமாகச் செல்கிறதா என்பதைப் பொறுத்து இரண்டு வகைப்படும். இவை, இரண்டு அரைக் கண்ணிமுடிச்சு (Two half-hitches), பாய்க்கயிற்றுக் கண்ணிமுடிச்சு (Buntline hitch) என்பனவாகும்.

 
வழமையான முறையில் ஒரு முனையில் மட்டும் சுமையேற்றும்போது பிரிநிலைக் கண்ணிமுடிச்சு வழுகிவிடக்கூடியது. குறுக்கு முடிச்சில் பயன்படுவதுபோல இரு முனைகளிலும் சுமையேற்றும்போதே இது திறம்படச் செயல்படும். மெல்லிய அல்லது வழுக்கும் தன்மை கொண்ட கயிறுகளைப் பயன்படுத்தும்போது இம் முடிச்சு அதிகம் நம்பத்தகுந்ததாக இராது. சிறப்பாக, அசைந்தாடும் அல்லது சுற்றுகின்ற பொருட்களைக் கட்டும்போது இலகுவாக அவிழ்ந்துவிடும். இதனாலேயே, செயல்முனையின் நீளத்தைச் சீராக்க வேண்டிய தேவைகள் உள்ள வேளையில் இதனைப் பயன்படுத்துகின்றனர். சில வேளைகளில் இம் முடிச்சு அவிழ்ப்பதற்குக் கடினமாக இருக்கும் வகையில் இறுகி விடுவதும் உண்டு.

கழியொன்றைச் சுற்றிப் பிரிநிலைக் கண்ணிமுடிச்சு இடுவதற்கு முதலில் செயல்முனை மேலாக இருக்கும்படி வைத்து அக் கழியைச் சுற்றித் தடம் ஒன்றைப் போடவேண்டும். செயல்முனையை இன்னும் ஒருமுறை கழியைச் சுற்றி எடுத்துக் கயிறு குறுக்காக வெட்டும் இடத்துக்குக் கொண்டுவர வேண்டும். பின்னர் செயல்முனையைக் கயிற்றுச் சந்திப்புக்குக் கீழாக எடுத்து இறுக்கிக்கொள்ள வேண்டும்.

இம் முடிச்சைக் கயிற்றின் இடைப்பகுதியிலும் போட்டுக்கொள்ள முடியும். இவ்வாறு போடும்போது கயிற்றின் இரண்டு முனைகளுமே இல்லாமல் போட்டுக்கொள்ளலாம். ஆனால் இதற்குக் கட்டப்படும் ஒருமுனையாவது கயிற்றுத் தடத்தின் ஊடாக அதனைச் செலுத்தும் வகையில் இருக்கவேண்டும். இதற்கு கயிற்றின் இடைப்பகுதியில் ஒன்றுக்கொன்று எதிரெதிராக இருக்கும்படி இரண்டு தடங்களைப் போட்டுக்கொள்ள வேண்டும். பின்னர் தடங்களை ஒன்றன்மீது ஒன்று வைத்து அதனூடாகக் கழியின் ஒரு முனையைச் செலுத்தி வேண்டிய இடத்துக்குக் கொண்டுவந்து இறுக்கிக் கொள்ளலாம். படத்தில் காட்டியபடி ஒரு வளையத்தில் இம்முடிச்சைப் போடுவதற்கும் இறுதியாக விளக்கிய முறை பயன்படும்.

## மேற்கோள்கள்


## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## வெளியிணைப்புகள்

* பிரிநிலைக் கண்ணிமுடிச்சுக் கட்டும் முறை, அசைவூட்டப்பட படம்    
* குறிப்பிடத்தக்க முடிச்சுகள் - விரைவான முடியும் முறைகளுடன்
* கண்ணி முடிச்சுக்கள்  - விளக்கங்களுடன்

பகுப்பு:முடிச்சுகள்
தில்

***தில்*** (*Dhill*) 2001 ஆம் ஆண்டு வெளிவந்த தமிழ்த் திரைப்படமாகும். தரணி இயக்கத்தில் வெளிவந்த இத்திரைப்படத்தில் விக்ரம், லைலா, விவேக் மற்றும் பலர் நடித்திருந்தனர்.

## நடிகர்கள்

## இசை
திரைப்படத்திற்கு வித்யாசாகர் இசையமைத்தார். படத்திலுள்ள அனைத்து பாடல்களும் மிகவும் பிரலமடைந்தன. "அனைத்துப் பாடல்களுமே இசை ரசிகர்களைக் கவர்ந்தன" என்று இந்து தமிழ் திசை நாளிதழ் எழுதினர்.

## வரவேற்பு
"வெளியாகி இருபது ஆண்டுகள் கடந்துவிட்ட பிறகும் 'தில்' படத்தின் இளமைப் பொலிவு குலையவில்லை என்று உறுதியாகச் சொல்லலாம்" என்று இந்து தமிழ் திசை நாளிதழ் எழுதினர்.

## மேற்கோள்கள்

## வெளியிணைப்புகள்
*
*

பகுப்பு:2001 தமிழ்த் திரைப்படங்கள்‎
பகுப்பு:விக்ரம் நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:லைலா நடித்த திரைப்படங்கள்
பகுப்பு:தரணி இயக்கிய திரைப்படங்கள்
இரட்டை வளைய முடி

**இரட்டை வளைய முடி** (Double bowline) அல்லது **வட்டத் திருப்ப வளைய முடி** (round turn bowline) என்பது ஒரு தடவகை முடிச்சு ஆகும். பொதுவான பௌலைனின் ஒற்றைத் திருப்பத்துக்குப் பதிலாக இரட்டை பௌலைனில் வட்டத் திருப்பம் பயன்படுகிறது. இது பொதுவான பௌலைனிலும் கூடுதலான பாதுகாப்பான தடத்தை உருவாக்க உதவுகிறது.

## பெயர்
கிளிபர்ட் ஆசிலி இதனை "இரட்டை வளைய முடி" என்று குறிப்பிட்டாலும், இப்பெயர் இன்னொரு முடிச்சான இடைப்பகுதி வளைய முடி என்பதற்கும் பொருத்தமாக அமையும். இதனால் சிலர் இம்முடிச்சுக்கு மேலே தரப்பட்டுள்ள மாற்றுப் பெயர்களில் ஒன்றைப் பயன்படுத்துகின்றனர். இன்னொரு மூலத்தில், இரட்டை வளைய முடி என்னும் பெயர் நடுக்கயிற்றில் பொதுவான வளைய முடி முடிச்சிட்டுக் கட்டப்படும் தடத்தைக் குறிப்பிடப் பயன்பட்டுள்ளது.

## கட்டும்முறை

## பயன்பாடு
"இரட்டை வளைய முடி" மலையேறுவோர் அதிகமாகப் பயன்படுத்தும் இரண்டு முடிச்சுக்களில் ஒன்று. மற்றது எட்டு வடிவ முடிச்சு. விழுவதினால் முடிச்சில் அதிக சுமை சுமத்தப்பட்டாலும், இரட்டை பௌலைனை சுலபமாக அவிழ்த்துவிடலாம். எட்டு வடிவ முடிச்சில் இது கடினமானது என்பதால் இரட்டை பௌலைனுக்கு இது ஒரு சாதகமான இயல்பு ஆகும். ஆயினும் இம் முடிச்சு எட்டு வடிவ முடிச்சிலும் பாதுகாப்புக் குறைவானது.

## குறிப்புகள்


## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## வெளியிணைப்புகள்
* இரட்டை வளைய முடி

பகுப்பு:முடிச்சுகள்
மருத்துவர் தடம்

**மருத்துவர் தடம்** (Surgeon's loop) மருத்துவர் முடிச்சுப் போலவே கட்டப்படுகிறது. ஆனால் இந்த முடிச்சுக்கு இரண்டாக மடிக்கப்பட்ட நூல் பயன்படுகிறது. இதனால் பிற தடங்களை விட இதற்குக் கூடுதலான நீளம் கொண்ட நூல் தேவைப்படும். அத்துடன் இதன் அளவும் பெரியது. எனினும், விரைவாக வலிமையான தடங்களை உருவாக்குவதற்கு இந்த முடிச்சுச் சிறப்பானது என்பதுடன், பிற தடங்களுடன் இணைப்பதற்கும் இது உகந்தது.

## குறிப்புகள்


## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## வெளியிணைப்புகள்
* கட்டும் முறை பற்றிய அசைவூட்டிய படம்

பகுப்பு:முடிச்சுகள்
சூர்ப்பணகை

**சூர்ப்பணகை** (*Shurpanakha*, சமசுகிருதம்: शूर्पणखा, ) என்பவள் இராமாயணத்தில் இடம்பெறும் ஒரு பாத்திரம். இவள் அரக்கர் குலத்தைச் சேர்ந்த இலங்கை அரசன் இராவணனின் தங்கை. இவளது ஏனைய சகோதரர்கள் கும்பகர்ணன், விபீடணன்,  கரன் மற்றும் தூஷணன் ஆவார். 14 ஆண்டு வன வாசத்தின் போது இராமன், சீதை மற்றும் இலட்சுமணன் ஆகியோர் தண்டகாரண்யம் காட்டில் வாழ்ந்து வந்தபோது, சூர்ப்பணகை இராமன் மீது ஆசை கொண்டாள். சூர்ப்பணகை ராமனை அடையும் பொருட்டு சீதையைக் கொலை செய்ய முயலகையில் அது தடுக்கப்பட்டு இலட்சுமணன் அவளது மூக்கையும், காதுகளையும் வெட்டித் துரத்திவிட்டான். இதனால் கோபமடைந்த சூர்ப்பணகை தனது அண்ணன் இராவணனிடம் முறையிட்டாள். தனது தங்கைக்கு நேர்ந்த நிலையையிட்டுச் சினம் கொண்ட இராவணன், இராமனைப் பழிவாங்க எண்ணிச் சீதையைக் கவர்ந்து கொண்டு வந்து இலங்கையின், அசோகவனத்தில் சிறை வைத்தான்.

## சூர்ப்பணகையின் அழகு
சூர்ப்பனகை ஒரு அழகான மங்கை என்பது பல இடங்களில் மறைக்கப்படுகிற ஒரு நிகழ்வு. பொதுவாக அவள் அழகில்லாத பெண்ணாகவே இராமாயணத்தில் சித்திரிக்கப்படுகிறாள். அவள் எத்தகைய அழகு மங்கை என்பதை கம்பன் இராமன் வாயிலாகவே வெளிப்படுத்துகிறார்.

பிறக்கும்போதே அவள் தன் தாய் **கேகசி** மற்றும் பாட்டி தாடகை ஆகியவர்களையும் அழகில் விஞ்சியிருந்தாள். அவள் கண்களின் அழகை முன்னிட்டு மீனாட்சி என்றும் அழைக்கப்பட்டாள்.

  
          
பொருள்: சிவந்த கயல் மீன் போன்று பிறழும் கரிய நீண்ட கண்கள் கொண்டவள். தேன் ஊறும் தாமரை வசம் செய்யும் திருமகள் இலட்சுமி இவளே என்று இராமன் இயம்புகிறான். 

## வால்மீகி ராமாயணத்தில்
கம்பராமாயணத்தில் மேற்படி இருந்தாலும், வால்மீகியில் அவ்வாறு இல்லை. அவள் ராமனைக் கண்டு மோகிக்கும்போது, கிழப்பருவம் எய்திய ஒரு ராட்சசியாகவே வர்ணிக்கப்படுகிறாள்.இராமனின் அழகில் மயங்கிய சூர்ப்பனகை, அவன் தன்னை மணந்துக்கொள்ள விரும்பினால்‌. இராமன் ஏகபத்தினிவிரதன் என்பதால் அவன் தனக்கு ஒரேயொரு மனைவிதான் எனக் கூறித் தவிர்க்கிறார். பொறுக்க இயலாத சூர்ப்பனகை இராமனை அடைய வேண்டும் என்ற எண்ணத்தில் சீதையைக் கொல்ல துணிகிறாள். சீதையைக் காக்க எண்ணிய இலக்குவன் அவள் மூக்கையும் காதுகளையும் வெட்டிவிடுகிறான். 

கம்பராமாயணத்தில், காதுகளையும், மூக்கையும், முலையையும் அரியும் லட்சுமணன், மூலக்கதையான வால்மீகியில் காதுகளையும் மூக்கையும் மட்டுமே அரிகிறான்.

## மேற்கோள்கள்



பகுப்பு:இராமாயணக் கதைமாந்தர்கள்
பகுப்பு:அரக்கர்கள்
மருத்துவர் முடிச்சு

**மருத்துவர் முடிச்சு** (Surgeon's knot) என்பது பாய்ச்சுருக்கு முடிச்சுக்கு (reef knot) எளிமையான திருத்தம் செய்து உருவாக்கப்பட்டது. இதில் முதல் தடம் போடும்போது கூடுதலாக இன்னொரு முறுக்குச் சேர்க்கப்படுவதன்மூலம் இரட்டை நுனி முடிச்சு ஏற்படுத்தப்படுகிறது. இதனால் உராய்வு கூடுதலாக்கப்பட்டு முடிச்சின் பாதுகாப்பு மேம்படுத்தப்படுகிறது. வெட்டுமிடங்களில் தையல் போடும்போது கூடுதலாக இடுவை தேவைப்பட்டால், அறுவை மருத்துவர்கள் இம் முடிச்சைப் பயன்படுத்துவர். இதனாலேயே இம் முடிச்சுக்கு இப்பெயர் ஏற்பட்டது. மருத்துவத்தில் மட்டுமன்றி வீச்சுத் தூண்டில் மீன்பிடித்தலிலும் இந்த முடிச்சுப் பயன்படுகின்றது.

"மருத்துவர் முடிச்சு" ஒரு தொடுப்பு முடிச்சாகவும் பயன்படும் என்பதால் இதனை ஒரு தொடுப்பு முடிச்சாகச் சிலர் வகைப்படுத்துகின்றனர். அணிகலன்களின் உற்பத்தியில் இதனைத் தொடுப்பு முடிச்சாகப் பயன்படுத்துகின்றனர்.

## மேற்கோள்கள்


## இவற்றையும் பார்க்கவும்
* முடிச்சு
* முடிச்சுக்களின் பட்டியல்

## வெளியிணைப்புகள்
* மருத்துவர் முடிச்சு அசைவூட்டிய படத்துடன்கூடிய விளக்கம்

பகுப்பு:முடிச்சுகள்
விபீடணன்

**விபீடணன்**, **விபீசணன்** அல்லது **வீடணன்** இராமாயணத்தில் இடம்பெறும் ஒரு ஒரு கதை மாந்தர்.இவனின் மனைவி சரமை. இவரின் மகள் திரிசடை ஆவார். இவன் இராவணனின் தம்பி ஆவான். நீதி நியாயத்தின் படி வாழ்ந்து வந்தான். சீதையை இராவணன் கடத்தி வந்த போது அநியாயம் என்று எடுத்து உரைத்தான். சீதையை விட்டுவிடுமாறு பல ஆலோசனைகள் கூறினான். ஆனால் இராவணன் அதனை ஏற்றுக்கொள்ள மறுத்துவிட்டான். நியாயத்துக்கு எதிராக இராவணனுக்கு உதவ விரும்பாத விபீடணன் இராமனிடம் அடைக்கலம் அடைந்து அவனுக்கு உதவினான். இராவணனுக்கு எதிராக இராமன் நடத்திய போரில் இராவணனும், அவனது கூட்டத்தினரும் மாண்டனர். இராமன் விபீடணனை இலங்கை அரசனாக முடி சூட்டினான்.ஏழு சிரஞ்சீவிகளில் இவனும் ஒருவன்.

## படக்காட்சிகள்
கோதண்டராமர் கோயிலின் கருவறைச் சுவர்களில் வரைந்துள்ள இராமாயண நிகழ்வுகளில், வீடணன் குறித்தான சித்திரங்கள்.


|சீதையை ராமனுடன் அனுப்பக் கூறிய வீடணனை ராவணன் எட்டி உதைத்தல்
|இராமரிடம் சரணாகதி அடைய வரும் வீடணனை ஐயத்துடன் நோக்கும் வாணரங்கள்
|ராமர் முன்னிலையில் வீடணனை இலங்கையின் அரசனாக, இலக்குவன் ராஜ்ஜிய அபிசேகம் செய்தல்


## மேற்கோள்கள்


பகுப்பு:இராமாயணக் கதைமாந்தர்கள்
பகுப்பு:அரக்கர்கள்
ஆஜில் மென்பொருள் விருத்தி

**அஜில் மென்பொருள் விருத்தி** என்பது ஒரு மென்பொருள் விருத்தி முறையியல் ஆகும். இது கூட்டாக, தாமாக ஒழுங்கு செய்து, மடக்கு முறையில் விருத்திப் பணிகளை செய்யும் முறையாகும். அதிக நேரம் ஆவணப்படுத்தலிலும் வடிவமைப்பிலும் செலுத்தாமல், வேகமாக வேலை செய்யும் பகுதிகளை உருவாக்கி, ஒருங்கிணைத்து, இலக்கை நோக்கி முன்னேறுவது அஜில் முறையின் பண்பாகும். மடக்கு முறையில் விருத்திப் பணிகள் நடைபெறுவதால் மாற்றங்களை செய்வது இலகுவாகிறது. 

## கொள்கைகள்
அஜில் மென்பொருள் விருத்தி என்பது பல தரப்பட்ட கூறுகளைக் கொண்டது. 2001 வெளியிடப்பட்ட ஆவணம் இந்த முறையின் கொள்கைகள் பலவற்றை எடுத்துரைப்பதில் ஒரு முக்கியமானதாகும். 

* மனிதர்கள், ஊடாட்டம் எதிர் முறைவழியாக்கம், கருவிகள்
* வேலை செய்யும் மென்பொருள் எதிர் முழுமையான ஆவணங்கள்
* பயனர் கூட்டாக்கம் எதிர் ஒப்பந்த பேச்சுவார்த்தை
* மாற்றங்களுக்கு ஈடுகொடுத்தல் எதிர் திட்டத்தை பின்பற்றல்

## வெளி இணைப்புகள்
* மென்பொருள் உருவாக்கும் விந்தையுலகம் - கணியம் இதழில் ஆஜில் பற்றி தொடர் கட்டுரை
பகுப்பு:மென்பொருள் விருத்தி முறையியல்கள்
பகுப்பு:மென்பொருள் விருத்தி முறைமை
அருவி மாதிரி

**அருவி மாதிரி** அல்லது **அருவி முறையியல்** என்பது 'மென்பொருள் மேம்பாட்டு முறையியல்' ஆகும். இது ஒவ்வொரு படிநிலையையும் வரிசையாக கடப்பதை வலியுறுத்துகிறது. இது திட்டமிடுவதற்கும், வடிவமைப்பதற்கும் கவனம் தரும் முறையாகும். மென்பொருள் கட்டமைப்பு பணிகள் சீராக, தொடர்ச்சியாக ஒன்றில் இருந்து ஒன்றுக்கு போவதால் அருவி மாதிரி என்று பெயர் வந்தது. இது புரிந்துகொள்வதற்கு எளிமையானதாகும். எனவே, மென்பொருள் தொடர்பான அடிப்படை நூல்களில் அருவி மாதிரியைப் பற்றிய பாடங்கள் சேர்க்கப்பட்டுள்ளன. ஏனைய மாதிரிகளை ஒப்பிடும்பொழுது, இது பழைமையானதாகும்.

## நன்மையும் தீமையும்
மென்பொருளுக்கு என்னென்ன தேவை என்ற தெளிவு கிடைக்கக்கூடிய திட்டங்களுக்கு, அருவி மாதிரியை பயன்படுத்தலாம். சில வாடிக்கையாளர்கள் மென்பொருளுக்கான தங்கள் தேவைகளை அடிக்கடி மாற்றக் கூடும். அத்தகைய திட்டங்களுக்கு அருவி மாதிரி ஏற்றதல்ல. ஏனெனில், தேவைக்குறிப்புகளை முழுமையாக சேகரித்துவிட்டே பிற படிநிலைகளுக்கு செல்ல வேண்டும். அப்படி சென்ற பின்னர், மீண்டும் தேவைக்குறிப்புகளை மாற்றினால், திட்டத்தை முதலில் இருந்து தொடங்க வேண்டியிருக்கும்.

## மாதிரி
வின்ஸ்டன் டபிள்யூ. ராய்ஸ் அவர்கள் அறிமுகப்படுத்திய மூல அருவி மாதிரியில், ஒரு மென்பொருளானது பின்வரும் கட்டங்களை வரிசையாக கடந்து உருவாக்கப்படும்.

# மென்பொருளுக்கான தேவைக்குறிப்புகள்
# வடிவமைப்பு
# கட்டமைப்பு 
# ஒருங்கிணைப்பு
# சோதித்தல்
# நிறுவல் (செயற்படுத்தல்)
# பராமரித்தல்

இந்த மாதிரியின்படி, 'ஒரு கட்டத்தின் பணிகள் முடிவடைந்தால் மட்டுமே, அடுத்த கட்டத்திற்கு நகர வேண்டும்' என்கிற நிபந்தனை உள்ளது. எனினும், ராய்ஸ் மாதிரியின் இறுதி வடிவம் உட்பட இதன் திருத்தப்பட்ட மாதிரிகளும் உள்ளன. அவற்றின் நிகழ்முறைகளில் சிறிய, பெரிய வேறுபாடுகள் சேர்க்கப்பட்டிருப்பதை காண முடிகிறது.

## சான்றுகள்

பகுப்பு:மென்பொருள் விருத்தி முறையியல்கள்
பகுப்பு:மென்பொருள் விருத்தி முறைமை
பகுப்பு:மென்பொருள் சோதனை
பகுப்பு:வடிவமைப்பு
பெருஞ்சிவப்புப் பிரதேசம்

thumb|right|பெருஞ்சிவப்புப் பிரதேசத்துடன் புவியை ஒப்பிடல்
**பெருஞ்சிவப்புப் பிரதேசம்** அல்லது **பெருஞ்சிவப்புப் பகுதி** (*Great Red Spot*) என்பது சூரிய குடும்பத்தின் மிகப்பெரிய கோளான வியாழனில், தொடர்ந்து அடித்துக்கொண்டிருக்கும் மாபெரும் புயல் மேகத்தைக் குறிக்கும். 300 ஆண்டுகளுக்கு மேலாக இது தொடர்ந்து அவதானிக்கப்பட்டு வருகிறது. இது வியாழனுக்கு ஒரு மிகப்பெரிய சிவப்புக்கண் உள்ளது போன்ற தோற்றத்தை ஏற்படுத்துகிறது. 26,000 கி.மீ. நீளமும் 12,000 கி.மீ. அகலமும் உடைய இந்த பெருஞ்சிவப்புப் பகுதியில் இரண்டு பூமிகளை வைக்கலாம்! இதன் சிவப்பு நிறம் கருங்கல் சிவப்பிலிருந்து பழுப்பு வரை மாறிக்கொண்டே இருக்கும்.

பெரும் சிவப்புப் புள்ளியை 1664 ஆம் ஆண்டில் இராபர்ட் ஊக் (*Robert Hooke*) என்ற பிரித்தானிய அறிவியலாளர் முதன் முதலில் அவதானித்தார்.

பகுப்பு:வானியல்
பசிபிக் தீவுகளின் ஒன்றியம்

**பசிபிக் தீவுகளின் ஒன்றியம்** அல்லது **பசிபிக் தீவுகளின் பொது மன்றம்** (*Pacific Islands Forum*) என்பது பசிபிக் பெருங்கடலில் அமைந்திருக்கும் இறைமையுள்ள நாடுகளுக்கிடையேயான கூட்டமைப்பை வலுப்படுத்தும் நோக்கில் அந்நாடுகளின் அரச மட்டத்தில் அமைக்கப்பட்டுள்ள ஒரு ஒன்றியம் ஆகும். இவ்வமைப்பு 1971 ஆண்டில் தென் பசிபிக் ஒன்றியம் என்ற பெயரில் ஆரம்பிக்கப்பட்டது. இது பின்னர் வடக்கு மற்றும் தெற்கு பசிபிக் தீவுகள் மற்றும் ஆஸ்திரேலியா அடங்கிய பரந்த ஓசியானியா நாடுகளை உள்ளடக்குவதற்காக *பசிபிக் தீவுகளின் ஒன்றியம்* எனப் பெயர் மாற்றப்பட்டது.

இவ்வமைப்பின் உறுப்பு நாட்டுகளாவன: ஆஸ்திரேலியா, குக் தீவுகள், மைக்குரோனீசியக் கூட்டு நாடுகள், பிஜி, கிரிபட்டி, மார்ஷல் தீவுகள், நவூரு, நியூசிலாந்து, நியுவே, பலாவு, பப்புவா நியூ கினி, சமோவா, சொலமன் தீவுகள், தொங்கா, துவாலு, வனுவாட்டு ஆகியன. 2006 ஆம் ஆண்டில் இருந்து, நியூ கலிடோனியா, மற்றும் பிரெஞ்சு பொலினீசியா ஆகியன துணை உறுப்பு ஆட்சிப்பகுதிகளாக இவ்வொன்றியத்தில் இணைக்கப்பட்டன.

2009 ஆம் ஆண்டில் பிஜியில் இடம்பெற்ற இராணுவப் புரட்சியை அடுத்து அந்நாடு காலவரையறையின்றி இவ்வொன்றியத்தில் இருந்து விலக்கப்பட்டுள்ளது.

## உறுப்பு நாடுகள்
{|class="wikitable" style="width:100%; font-size:95%; white-space:nowrap;"
|colspan="4" align="center"|

|-
!colspan="4" style="background:#6679bf; color:white;"| உறுப்பு நாடுகள்
|-
|width="25%"|  (AU) ||width="25%"|  (KI) ||width="25%"|  (PW) ||width="25%"|  (SB)
|  (CK) ||  (NR) ||  (PG) ||  (TO)
|  (FM) ||  (NZ) ||  (MH) ||  (TV)
|  (FJ) ||  (NU) ||  (WS) ||  (VU)
|-
!colspan="2" style="background:#99b4e0; color:white;"| துணை உறுப்பு நாடுகள்
!colspan="2" style="background:#6679ff; color:white;"| அவதானிகள்
|-
|  (NC) ||  (PF) ||  (TK) ||  (TL) ||
|  ||  (WF) || 
|  ||  ||  பொதுநலவாய செயலகம் || 


## மேற்கோள்கள்

## வெளி இணைப்புகள்
* Pacific Islands Forum Secretariat
* "Backgrounder: Pacific Islands Forum"

பகுப்பு:ஓசியானியா
பகுப்பு:உலக நாடுகளின் கூட்டமைப்புகள்
பகுப்பு:அமைதிப் பெருங்கடல்